Vera hêrişê îşxalî ke dewleta tirke 23ê nîsane de vera Başûrê Kurdîstanî da destpêkerdene hetê HDP, KCD, DBP û TJA ra rayraşîyayîşêk ame organîzekerdene.
Rayraşîyayîşo ke ver bi Berê Sînorî yê Xabûrî yo ke qezaya Silopî ya Şirnexî de yo ame kerdene de pankarta ke ser o"Ji xîyanetê ra na, werln em bibin yek eger hûn nebin yek hûnê herin yek bi yek" nuştebi ameye kiriştene. Çalakîya ke Hemserekê KCDyî Berdan Ozturk, Hemserekê DBPyî Keskîn Bayindir û Salîha Aydeniz, parlamenterê HDPyî, Meclîsê Mayanê Haştîye û aktîvîstê TJA tewrê ci bîyî de sloganê "Bijî yek hêvî" bîyî berz.
Badê rayraşîyayîşî Berdan Ozturkî qisey kerd. Ozturkî vat: ''Semedê ma ferqê Başûr û Vakurî çîn o. Seba ke Kurdîstan bîyo wayîrê statuyî wazenê game bi game îşxal bikerê. Îdareyê Başûrî çimê xo girewtî û bi destê xo ameyoxê şarê kurdî teslîmê îşxlakeran keno.''
Salîha Aydenîz zî vat: ''No şer şerê qedînayîşê kurdan, çînkerdişê cografyaya ci û şarê kurdî yewbînan a verdayîşî yo. No şer senî ke yeno vatene mabênê PKK û dewlete de nêyo. No şer vera heme şarê kurdî yo. Ganî partîyê sîyasîyî yê Başûrê Kurdîstanî û şarê ma yê çar leteyan û  yê Ewropa vengê xo berz bikero.''
